open-index/open-wikipedia-markdown huggingface dataset:
Jericho 941

**Jericho 941** (også markedsført som **Baby Eagle**, **Desert Eagle Pistol**, og **UZI EAGLE**) er en halvautomatisk pistol fra israelske IMI.

Den ble introdusert i 1990, og ble senere importert til USA av Magnum Research under navnet Baby Eagle, som en lillebror av Desert Eagle (selv om pistolene ikke deler konstruksjon eller virkemåte). Den ble også importert som Desert Eagle Pistol og UZI EAGLE. 

Pistolen er basert på CZ 75, konstruert i Israel med deler fra italienske Tanfoglio (som bygget sine egne CZ 75-kloner), og ble bygget om til å også kunne bruke .41 Action Express-ammunisjon. Patronen var ingen stor suksess, og gikk etterhvert ut av markedet. De originale Jericho 941 kunne veksles mellom 9x19 og .41 AE ved å kun bytte pipe, rekylfjær, og rekylfjærstang. Navnet Jericho 941 kommer nettopp fra kalibrene den kunne bruke - 9mm og .41 AE. Pistolen ble i begynnelsen ofte levert som et sett med begge kalibrene og en eske patroner i hvert kaliber. 

Nyere versjoner av pistolen finnes med både stål- og polymerrammer, og med Picatinny-skinner på undersiden av rammen. Disse modellene finnes i kalibrene 9x19, .40 Smith & Wesson, og .45 ACP. 

## Varianter
Jericho 941 kommer i tre størrelser; standard, kompakt og sub-kompakt, og i både stål og polymerutførelse.

## Eksterne lenker
*
Sørlandets båtmesse

**Sørlandets båtmesse** er en årlig båtmesse som arrangeres i Pollen i Arendal.

Bak messen står Idrettsforeningen Trauma, som stiller med 500 dugnadsarbeidere for å få gjennomført messen. Hovedinntekten til klubben er fra denne messen.

I 2007 var det 20 000 besøkende på messa. I 2008 var det 200 utstillingsbåter på vann og 15 på land. I 2009 ble messen holdt 21. - 24. mai, og det ble blant annet vist en båt fra Princess på 95 fot (30 meter) med 500 kvadratmeter areal innendørs, tilsvarende tre vanlige eneboliger. Båten kostet 65 millioner kroner.

Jan Erik Larssen fra Autofil har flere ganger vært på messen, bla annet med en batteridrevet sjekte fra Eikeli Båtbyggeri og en «boble»-båt.

I 2010 arrangeres messen for 30. gang.

## Referanser


## Eksterne lenker
*
Tears for Fears

**Tears for Fears** er en britisk popduo etablert i 1981 av Roland Orzabal og Curt Smith.

De startet som new wave/synthpop-band, men gikk etter hvert over til mainstream rock og pop. Duoen har solgt over 22 millioner musikkalbum verden over, hvorav over 8 millioner i USA.

Debut og konseptalbumet *The Hurting* ble utgitt i mars 1983. På dette og det neste albumet var keyboardist Ian Stanley og trommeslager Manny Elias med som fullverdige medlemmer i bandet. Albumet gikk til topps i Storbritannia og lå der på listene i 65 uker. Albumet ga flere hit-singler; «Mad World», «Change» og «Pale Shelter». 

Album nummer to, *Songs from the Big Chair*, ble lansert i februar 1985 og åpnet for alvor dørene internasjonalt for bandet. Platen gikk til en andreplass i Storbritannia og ble liggende på øvre del av salgslistene i 12 måneder. Platen ble en av de mest solgte på verdensbasis i 1985 og sikret bandet en førsteplass på albumlisten i USA. 

Singlene «Shout» og «Everybody Wants to Rule the World» gikk begge til topps på singellisten i USA. «Shout» sin høyeste plassering på den norske Topplista ble 5. plass, og holdt seg på lista i ni uker. Singlen «Head Over Heels» fra samme album nådde en tredjeplass. Stilmessig beveget bandet seg fra new wave og synthpop til mer sofistikert pop.

I 1989 ga bandet ut albumet *The Seeds of Love* som gikk til en førsteplass i Storbritannia. Singelen «Sowing the Seeds of Love» nådde en andreplass. 

Smith forlot bandet i 1991 for å satse på solokarriere, noe som førte til at gruppa i mange år fungerte som et enmannsband. Orzabal og Smith ble seinere gjenforent på albumet *Everybody Loves a Happy Ending* i 2004.   

## Diskografi

## Referanser


## Eksterne lenker
* 
* 
*
Olympiastadion (Tokyo)

**Olympiastadion** var et sportsstadion i Tokyo. Byggingen av stadionet startet i 1956, og i 1958 ble det offisielt åpnet. Det rommet 57 363 tilskuere.

Stadionet ble også benyttet til friidrettsarrangementer, og ble benyttet både under sommer-OL i 1964 og under VM i friidrett 1991. Stadionet ble også brukt da Japan arrangerte Intercontinental Cup.

Det ble stengt i 2014 og revet i 2015.

## Referanser

## Eksterne lenker
*
6. brigade

To norske **brigader** har brukt tallet **6**, men ikke samtidig. 
Vestoppland infanteriregiment nr 6, senere Oppland regiment satte opp BRIG 6 i perioden 1983–2002. 
Se tallsystemet for Hærens avdelinger.

## Feltbrigade 6 (1933–1954) KR 15 (1955–1982) 15. Brigade (1983–2002)

6. divisjon fikk i 1933 i oppdrag å etablere èn feltbrigade med samme nummer som divisjonen. 6. brigade er i litteratur om den andre verdenskrig ofte omtalt som 6. feltbrigade. I 1940 var 6. brigade med på Narvikavsnittet, bataljoner er gitt i tabell nedenfor. Den 30. april 1940 opprettet divisjonsjefen 7. brigade som besto av II batj/IR 15 og Alta Bn. Etter krigen ble 6. brigade reetablert og gjennomførte øvelse „Troms“ 8.–14. september 1952. Stortinget vedtok 6. juli 1953 at det skulle etableres elleve kombinerte regimenter innen 1. juli 1954. Hålogaland regiment (KR15 = Kombinert Regiment nr 15)) lå kommandomessig direkte under Distriktskommandosjef. KR-15 skulle også bli en oppsettende avdeling. I juni 1955 ble KR 15 kommandomessig lagt under sjef IR 15. I 1959 ble det bestemt at KR 15s stab skulle forsterkes med ny betegnelse som Nord-Hålogaland Landforsvar (NHLF). KR15 som ble opprettet 28 aug 53 ble derfor nedlagt 30. juni 1959. 7. april 1960 ble IR15 og IR16 slått sammen. Alle avdelinger i IR15 og KR15 ble overført til IR16. KR15 ble gjenopprettet fra og med mobiliseringsoppgjøret i 1972. Den 1 jan 1983 ble KR15 omdøpt til 15. Brigade eller forkortet BRIG 15. NHLF og IR 16 ble 1. januar 1984 slått sammen til NHLF/IR 16. BRIG 15s stab flyttet fra Narvik til Harstad i 1995. Bn2/IR16 har beholdt sitt opprinnelige navn fra før krigen til troppelista i 1997. Bn3/IR16 eksisterte ikke før etter krigen. IR 15 satte i 1940 opp to bataljoner. I Bn1 var personellet hovedsakelig fra Ofoten og Salten. I Bn2 var personellet fra Lofoten og Vesterålen. I Bn3/IR16
var også personellet i hovedsak far Lofoten og Vesterålen. Bn2/IR15 fikk nytt navn som Bn3/IR16 når IR15 ble slått sammen med IR16 og fikk IR16 som nytt regimentsnavn. Utdanningsbataljonen Bn 3/BRIG N som var forlagt i Åsegarden tilhørte BRIG 15 i krigsorganisasjonen.

## Brigadens bataljoner

## Brigadens sjefer
* Oberst Kristian R. Løken 1940
* Oberst Ole Berg 1940
* Oberst Asbjørn Vik 1953–1962
* Oberst Terje Rollem 1962–1964
* Oberst Herluf Nygaard 1964–1967
* Oberst H. Fredriksen 1968–1971
* Oberst L. Johansen 1972–1981
* Oberst S. Bjørnsen 1981–1983
* Oberst H. Halvorsen 1984–1986
* Oberst O. V. Skjøstad 1986–1988
* Oberst J. Haugen 1988–1990
* Oberst H. A. Vikan 1990–1992
* Oberst R. Iversen 1992–1995
* Oberst A. Østreng 1995–1997
* Oberst O. Weisæth 1997–2002

## Litteratur
# 6. Divisjon DKN 1940–1990, 50 år side 43, 62
# Hæren etter den annen verdenskrig 1945-1990, Hærstaben 1990, 3. opplag, vedlegg 17 side 542, sider 185–186, 329, 507
# Fanenemnda av 2002, FO/HST, Forsvarsmuseet, Biblioteket, hylle 929.9 fan
# Jan-E Lian, «Griffen - Nord-Hålogaland regiment historie og forhistorie», Narvik, 2002, side 9
Kunståret 1890

## Priser
*Eckersbergmedaljen
**Erik Henningsen, maler  
**Edvard Petersen, maler 
**Theodor Philipsen, maler
**Rudolf Bissen, maler
* Prix de Rome, maling: (ukjent).
* Prix de Rome, skulptur: Paul-Jean-Baptiste Gasq.
* Prix de Rome, arkitektur: Emmanuel Pontremoli.

## Verk

* Ferdinand Hodler – *Night* (Kunstmuseum, Bern, Sveits)
* Georges Seurat – *Le Chahut* (Kröller-Müller Museum, Otterlo).
* Georges Seurat – *Woman Powdering Herself* (Courtauld Institute of Art, London)
* Henri de Toulouse-Lautrec – *Bal au Moulin Rouge* (Philadelphia Museum of Art, Philadelphia) 
* John Haberle – *The Palette*
* Odilon Redon – *Les Yeux Clos*, (Musée d'Orsay, Paris).
* Odilon Redon – *Village Breton*, (National Gallery of Art, Washington, DC).
* Odilon Redon – *Vieillard ailé barbu* (Musée d'Orsay, Paris).
* Paul Ranson – *Nabis Landscape*
* Thomas Dewing – *Summer*
* Tom Roberts – *Shearing the Rams* (National Gallery of Victoria, Melbourne)
* Vincent van Gogh *Dr. Paul Gachet* (Musée d'Orsay, Paris)
* William Bouguereau – *A Little Coaxing*
* William Bouguereau – *Câlinerie*
* William Harnett – *The Faithful Colt* (Wadsworth Atheneum, Hartford, Connecticut).
* Winslow Homer – *Cloud Shadows*
* Ypsilanti Water Tower- Vinner av *[[Most Phallic Building contest]]*

## Utstillinger

## Fødsler

## Dødsfall

## Referanser
Kermeseik

**Kermeseik** (*Quercus coccifera*) er en eik tilhørende seksjon *Cerris*. Den vokser rundt hele Middelhavet, men den storvokste formen i øst skilles av og til ut som en egen art, *Quercus calliprinos*.

Den forekommer oftest som en stor busk, og sjeldnere som små trær. Vanlig høyde er 1-6 m og stammen har en diameter på 50 cm. Kermeseiken er eviggrønn med små løv som er 1,5-4 cm lange og 1-3 cm brede.
 
Kermeseiken var tidligere viktig som føde for kermesskjoldlus, som man laget rødt fargestoff av.

## Litteratur
* 
* 
* 

## Eksterne lenker

*
I Don’t Wanna Fight

**«I Don't Wanna Fight»** er en sang skrevet av Lulu, Billy Lawrie og Steve DuBerry som ble spilt inn og gitt ut på singel med Tina Turner i 1993. Singelen kom på 1.-plass på *Adult Contemporary* og *Top Singles* i Canada og *[[Adult Contemporary (hitliste)|Adult Contemporary]]* i USA, 6.-plass på *Mainstream Top 40* i USA, 7.-plass i New Zealand og Storbritannia, 8.-plass i Belgia, Italia og Norge, 9.-plass på *Billboard Hot 100* i USA, 11.-plass i Sveits, 14.-plass i Irland og Nederland, 14.-plass i Nederland, 29.-plass i Østerrike, 35.-plass i Tyskland, 36.-plass på *Rhythmic* i USA, 39.-plass i Australia og Sverige, 49.-plass i Frankrike og 51.-plass på *R&B/Hip-Hop Songs* i USA. Sangen ble også gitt ut på albumet *[[What's Love Got to Do with It (album)|What's Love Got to Do with It]]* senere samme år. Albumet ble nominert til en Grammy i kategorien *Best Female Pop Vocal Performance*. Det ble laget to musikkvideoer til sangen, den ene ble regissert av Peter Care og den andre av John Pattyson.

## Referanser


## Eksterne lenker
*
Proud Mary

**«Proud Mary»** er en sang av det amerikanske rockebandet Creedence Clearwater Revival, som ble gitt ut på albumet *[[Bayou Country]]* i 1969. Sangen, som er skrevet av John Fogerty, ble gitt ut på singel senere samme år. Singelen nådde andreplass på Billboard Hot 100 i USA, og er en av bandets mest kjente sanger.

John Fogerty skrev «Proud Mary» i løpet av to timer etter han kom hjem etter å ha blitt utskrevet fra Nasjonalgarden. Gitarriffet var inspirert fra starten på Beethovens femte symfoni, mens han tok tittelen «Proud Mary» fra en notatblokk hvor han tidligere hadde listet opp idéer til framtidige sangtitler. Fogerty bestemte seg for å skrive teksten om en elvebåt ettersom han syntes at riffet hadde «bevegelsene til en båt» når han la til rytme på det.

## Coverversjoner
Ike & Tina Turner ga ut i 1971 på albumet *[[Workin' Together (album)|Workin' Together]]*, som ble utgitt på singel og nådde 4. plass på Billboard-lista i USA. Singelen kom også på 5.-plass i Nederland og på "US Billboard Hot R&B Songs" i USA, 11.-plass i Canada, 16.-plass i Belgia, 21.-plass i Tyskland, 57.-plass i Italia. Singelen vant en Grammy i kategorien *Best R&B Performance by a Duo or Group with Vocal*, og ble i 2003 introdusert i *Grammy Hall of Fame*.

Tina Turner utga også sangen som soloartist i 1993 på albumet *[[What's Love Got to Do with It (album)|What's Love Got to Do with It]]*. Sangen ble gitt ut på singel senere samme år, og kom på 40.-plass i Skottland og 62.-plass i Storbritannia. Turners versjon var nesten dobbelt så lang som Fogertys.

Solomon Burke ga ut en versjon av sangen som også ble en mindre hit i 1969. John Fogerty roste Burke sin versjon av sangen. En versjon av Checkmates, Ltd ble også en mindre hit i USA og Frankrike samme år.

Elvis Presley sang ofte «Proud Mary» under sine konserter på begynnelsen av 1970-tallet, og hans versjoner finnes på albumene *[[On Stage (Elvis)|On Stage]]* fra 1970 og *[[An Afternoon in the Garden]]*, utgitt i 1972. Også mange andre artister har spilt «Proud Mary» på konserter. Blant dem er Status Quo, Rod Stewart og Bruce Springsteen.

## Referanser
Why Must We Wait Until Tonight

**«Why Must We Wait Until Tonight»** er en sang skrevet av Bryan Adams og Robert John Lange som ble spilt inn og gitt ut på albumet *[[What's Love Got to Do with It (album)|What's Love Got to Do with It]]* med Tina Turner i 1993. Sangen ble også gitt ut på singel senere samme år. Singelen kom på 16.-plass i Storbritannia, 25.-plass i Irland, 49.-plass i Belgia, 55.-plass i Tyskland og 97.-plass i USA. Musikkvideoen ble regissert av Peter Care.

## Referanser
Disco Inferno

**«Disco Inferno»** er en sang skrevet av Leroy Green og Ron Kersey som ble spilt inn og utgitt på singel med The Trammps i 1976. Sangen ble en stor hit i 1978 da en forlenget versjon med The Trammps ble gitt ut på singel og på soundtrack-albumet til filmen *[[Saturday Night Fever]]*. 

Tina Turner spilte sangen live på sine show på slutten 1970-tallet og et av disse opptakene er å finne på videoen *[[At the Apollo]]*. I 1993 spilte hun inn sangen og ga den ut på albumet *[[What's Love Got to Do with It (album)|What's Love Got to Do with It]]*. Sangen ble også gitt ut på singel samme år. Singelen kom på 10.-plass Belgia, 12.-plass i Storbritannia, 13.-plass i Irland, 16.-plass i Nederland, 25.-plass i New Zealand og 56.-plass i Australia.

Cyndi Lauper spilte inn sangen i 1999.

## Referanser
Agogikk

**Agogikk** er kunsten om tempoforandringer under musikalske foredrag, og er sammen med dynamikk og artikulasjon av de viktigste virkemidlene en musiker har for å skape en livfull framføring.

Hugo Riemann introduserte «agogikk» med tanke på læren om tempoforandringer, og begrepet har fra 1884 vært en del av musikkvokabularet.

Tempoendringene ligger utenfor den mekaniske tempoverdien (jfr. metronom) som en del av dirigentens eller solistens musikalske fortolkning. Framfor alt gjelder dette små temponyanser ved melodiske eller harmoniske høydepunkter og innenfor en musikalsk frase som gir foredraget liv og uttrykkfylde.

Større tempoendringer kan komponisten notere i partituret, eksempelvis
* accel. (accelerando) – hurtigere
* string. (stringendo) – gradvis hurtigere 
* ritard. (ritardando) – langsommere
* rall. (rallendando) – gradvis langsommere
* rit. (ritenuto) – brått langsommere
* smorz. (smorzando) – hendøende
* mosso – hurtig (meno mosso: mindre hurtig, piu mosso: hurtigere)

Eventuelt kan «poco a poco» (litt etter litt) legges til betegnelsene.

## Se også
* Rubato

## Kilder
* «agogic», merriam-webster.com
* «agogic», oxfordreference.com
* «agogic», Alison Latham: *The Oxford Companion to Music*, Oxford University Press 2011 ISBN 9780199579037
Arkeologiåret 1890

**Arkeologiåret 1890** er en oversikt over blant annet utgravninger, fødte og avdøde personer med tilknytning til arkeologi i 1890.

## Ekspedisjoner
* Alfred Maudslay begynner sin dokumentering av Maya-ruinene i Palenque.

## Utgravinger
* J.R. Mortimer begynner utgravningene ved Duggleby Howe.
* Society of Antiquaries of London begynner sine utgravninger i Calleva Atrebatum (Silchester romersk by).
* Merv.

## Funn
*Helleristningene ved Boggestranda blir funnet.
*Opedalsteinen blir gjenfunnet av sogneprest Johannes Brochmann.

## Fødsler

## Dødsfall

 
## Referanser
Wolfgang Rihm

**Wolfgang Michael Rihm** (1952–2024) var en tysk komponist, musikkviter og essayist. 

Rihm var en av de mest innflytelsesrike europeiske komponistene etter krigen, og var blant de ledende tyske komponistene i sin tid.

## Innflytelse, praksis og stil
Som komponist og musikkskribent var Rihm talsmann for en estetikk som stiller det subjektive uttrykksbehovet i sentrum. Hans forbilder i denne sammenhengen var Karlheinz Stockhausen og senere Luigi Nono. Dessuten var litterære tekster viktige inspirasjonskilder: Paul Celans lyrikk, Friedrich Nietzsches filosofi, Antonin Artauds og Heiner Müllers teaterteoretiske skrifter. Han var i stor grad påvirket av James Joyces idé om «work in progress» og betraktet gjerne sine stykker som provisoriske («forsøk») som utgangspunkt for utvidelser, suppleringer, utsmykkinger av det opprinnelig utviklede materialet. Rihm benyttet gjerne metaforer fra bildende kunst, han snakket om «overmalinger» eller om skulpturering.

Stilistisk kan Rihms skaperverk inndeles i tre perioder:
* Hans tidlige verk knytter an til en tradisjon som spenner fra Beethovens sene instrumentalverk til Schönberg, Berg og Webern. På grunn av sin tydelige enkelhet regnes Rihm i blant til en retning nyere tyske komponister som kalles *Neue Einfachheit* (nyenkelhet).
* Fra 1980-årene utviklet han sin lakoniske uttrykksknappe stil: klanger blir tolket som tegn (chiffer), i betydningen en ny utforsking av den musikalske semantikk.
* Fra 1990-årene framstår begge posisjonene tilspisset som tese og antitese; samtidig leter Rihm stadig etter muligheter for en syntese. En tiltakende pregnans i den musikalske formuleringen muliggjør dannelsen av en høyere virtuositet.

## Referanser


## Kilder

* 
* 

## Eksterne lenker
* 
* 
* 
* 
*  Wolfgang Rihm hos Universal Edition
*  Ensemble Sospeso/New York
*  Intervjuer og analyser
Pool

**Pool** (kornisk: *Poll*) er en by i Kerrierdistriktet, Cornwall mellom Redruth og Camborne. Cornewall College ligger her. Motorveien A30 passerer byen.

Toglinjen Cornish Main Line som går gjennom Cornewall og helt til London, går innom byen. Det er mange store butikker og et marked mange kommer for å være med på. Gruven South Crofty Mine ligger også der, i dag eid av Western United Mines, som er dedikert til å bringe fullskala gruvedrift tilbake til Cornwall gjennom moderne gruvemetoder.

De fremste arbeidsgiverne er Pool Industrial Estate og Pool Innovation Centre, som åpnet i 2010 som et virkemiddel for generere arbeid for å stimulere økonomisk vekst og utvikling Cornwalls hjerte.

## Referanser


## Eksterne lenker
* 
* Pool, Cornwall, statistikk
Đồng Khánh

**Đồng Khánh** (født 19. februar 1864 i Huế, død 28. januar 1889 samme sted) var fra 1885 og sin død i 1889 keiser i Vietnam tilhørende Nguyễn-dynastiet. Han var født Nguyễn Cảnh Tông, senere også kjent som **Nguyễn Phúc Ưng Kỷ**, og hans tre år som hersker gjorde ham svært upopulær. 

Đồng Khánh var sønn av prins Nguyễn Phúc Hồng Cai, men da hans onkel, keiser Tự Đức ikke kunne få barn, ble han adoptert og gjort til hertug av Kiên Giang. Đồng Khánh ble imidlertid ikke keiser før etter at fire andre hadde sittet på tronen. Disse, Dục Đức, Hiệp Hoà, Kiến Phúc og Hàm Nghi ble alle avsatt og fjernet som keisere kort tid etter Tự Đứcs død.

Det var begivenhetene 4. juli 1885 som brakte Đồng Khánh på tronen, da regenten Ton That Thuyet kidnappet den unge keiseren Hàm Nghi fra keiserpalasset og tok ham med som leder for den anti-franske revolusjonære motstandsbevegelsen. For i størst mulig grad redusere Hàm Nghis legitimitet som overhode, satte franskmennene Nguyễn Cảnh Tông på tronen og han tok da keisernavnet Đồng Khánh.
## Eksterne lenker
*
Peter Brynie Lindeman

**Peter Brynie Lindeman** (født 1. februar 1858 i Kristiania, død 1. januar 1930 i  Kristiania) var en norsk organist, cellist og komponist. 

## Liv og virke
### Bakgrunn
Hans far var organisten Ludvig Mathias Lindeman og han var gift med komponisten Anna Severine Lindeman (1859–1938).
:*se også [[Lindeman (slekt)]].
Lindeman studerte hos [[Erika Nissen]] i hjembyen, samt i Stockholm 1878-79 og hos [[Friedrich Grützmacher]] i [[Dresden]] 1885-86. 

===Organist===
Han var i hovedsak organist i [[Uranienborg kirke]] 1880-1907 og [[Frogner kirke (Oslo)|Frogner kirke]] 1907-30. På kveldstid spilte han en tid cello i [[Christiania Theater]] 1880-83.

Med sin far etablerte han *Christiania Organistskole* i 1883 med 12 elever. Den tok i 1885 navnet *Musikk og organistskolen'' og hadde 175 elever i 1892 da  navnet ble forandret til Musikkonservatoriet i Oslo, som  fram til 1905 var eneste i Norge. Også kona, pianist og komponist Anna Severine Lindeman (1859–1938) underviste der. Etter Peter Lindemans bortgang i 1930 ble rektorvervet overtatt av sønnen og cellisten Trygve Lindeman (1896–1979).

Som skribent bidro han med flere verk, skrev bok. Norges organistforening etablerte han i 1904 sammen med blant andre broren og organisten Kristian Lindeman (1870–1934). Peter var leder i flere perioder og fast spaltist i foreningens organ Musikbladet 1908-21.

## Premier
* Kongens fortjenstmedalje i gull 1928

## Referanser


## Eksterne lenker
*
Arkitekturåret 1890

## Bygninger
*The Arcade i Cleveland, Ohio, tegnet av John Eisenmann.
* James A. Garfield Memorial ved Lake View Cemetery i Cleveland, Ohio, tegnet av George W. Keller og benyttes i forbindelse med Memorial Day.
* Forth Bridge fra South Queensferry til North Queensferry i Skottland, tegnet av Sir John Fowler og Sir Benjamin Baker åpnes.
* Ypsilanti Water Tower ble reist (se Most Phallic Building contest)

## Priser
* Royal Gold Medal – John Gibson.
* Grand Prix de Rome, arkitektur: Emmanuel Pontremoli.

## Fødsler

## Dødsfall

 
## Referanser
Symfoni nr. 7 (Mahler)

**Symfoni nr. 7** av Gustav Mahler er en symfoni for stort orkester i fem satser. Den er blant de symfoniene som han skrev mens han var ved operaen i Wien. Den er rent instrumental. Symfonien ble til i løpet av sommermånedene i 1904- 05. Urframførelsen fant sted i Praha i 1908, med Mahler selv som dirigent. 

## Oppbygning

Symfonien har fem satser:

#Langsam (Adagio) – Allegro con fuoco
#Nachtmusik. Allegro moderato
#Scherzo. Schattenhaft
#Nachtmusik. Andante amoroso
#Rondo Finale

## Besetning

Trebåsere: 2 piccolofløyter, 4 fløyter (3. spiller også 2. piccolo), 3 oboer, engelsk horn, Ess-klarinett, 3 A-klarinetter (ev. B), Bassklarinett i A (ev. B), 3 fagotter og kontrafagott.

Messingblåsere: Tenorhorn i B, 4 horn i F, 3 trompeter i F (ev. B), 3 tromboner og tuba.

Slagverk: Pauker, stor tromme, bekken, tamtam, triangel, klokkespill, tamburin, kubjeller og dype klokker.

Strengeinstrumenter: Fioliner, bratsjer, celli, kontrabasser, 2 harper, mandolin og gitar.
Asdøltjern

**Asdøltjern** er et tjern i Vestmarka, på grensen mellom Asker i Akershus og Lier i Buskerud. Det ligger 266 meter over havet og har et areal på .

Vannet er populært som badevann og turområde. Skiløypene fra Solli, Bøåsen, Vestergyllen og Store Sandungen møtes her.

Flyulykken kjent som Asker-ulykken skjedde her i 1972.

## Referanser
Australia’s Got Talent

**Australia's Got Talent** er Australias versjon av programmene America's Got Talent, Britain's Got Talent, Norske Talenter osv.

## Referanser
Heggedal gård

**Heggedal gård**, gårdsnr. 79, er en gård i Heggedal i Asker kommune i Akershus. Gården har fått sitt navn fra elven Hegga, som renner fra Heggsjø i Kjekstadmarka. 

Det lå tre husmannsplasser under Heggedal gård: Kverna, Nyhus og Haugen. 

Tomt for Christiania Tændstikfabrik ble utskilt i 1872.

## Referanser
Csillag születik

**Csillag születik** (norsk: En stjerne vil bli født) er Ungarns versjon av Got Talent-seriene.
***Vinner:** (2007) Komikeren Utasi Arpard
## Eksterne lenker
*
Talent Suomi

**Talent Suomi** er et finsk talent-TV-program med samme format som blant annet *[[America's Got Talent]]* og *[[Britain's Got Talent]]*. Vinneren av den første sesongen i 2007 ble beatboxeren Aleksi Vähäpassi.

## Referanser


## Eksterne lenker
*
Helge Waal

**Helge Waal** (født 24. april 1940) er en norsk professor i psykiatri og har skadelig bruk av rusmidler og avhengighet som fagfelt. Han er professor emeritus ved Senter for rus- og avhengighetsforskning (SERAF) og ble i 2003 tildelt Fagrådets pris for godt rusfaglig arbeid av Det medisinske fakultet i Oslo. I 2008 ble hans forskning og rolle som veileder utsatt for kritikk fra flere hold.

Han var direktevalgt medlem av Røa bydelsutvalg for Sosialistisk Venstreparti i perioden 1999–2003. Helge Waal har skrevet en rekke fagbøker. I 2016 publiserte han lærebok i rus medisin (Rus og avhengighet) sammen med Jørg Mørland. Han har også publisert 'Det urolige hjerte' (1991), biografi til hans mor Nic Waal som er en berømt barnepsykiater. 

Kongen utnevnte i 2010 Waal til ridder av 1. klasse av St. Olavs Orden «for hans innsats innen rusmiddelforskning og behandling.»

## Referanser


## Eksterne lenker
*
Christiania Tændstikfabrik

**Christiania Tændstikfabrik** var en fyrstikkfabrikk i Heggedal som var i drift fra 1875 til 1895. 

Det første året hadde fabrikken 15 fyrstikkmaskiner og 69 fast ansatte (hvorav 28 barn under 15 år). I tillegg, jobbet 150 personer med å lime fyrstikkesker hjemme. I 1891 var antallet fast ansatte økt til 230, hvorav 60 var barn under 14 år.

Christiania Tændstikfabrik brant ned natt til 10. desember 1895 og ble ikke bygget opp igjen.

## Referanser
Talento Argentino

**Talento Argentino** er Argentinas versjon av Britain's Got Talent, Norske Talenter osv.

## Vinnere
*2008: Martín Bustos (komiker)
*2009: Daniel Ferreyra (gitarist)
*2010/2011: Diego Gutiérrez (trekkspiller)
*2016:
It’s Showtime

**It's Showtime** er Østerrikes versjon av Britain's Got Talent, Norske Talenter osv. Vinneren i 2007 ble dansegruppen Nobulus.
Engelsrud

**Engelsrud** er et boligstrøk tilknyttet Engelsrud gård i Asker kommune i Akershus. Det begrenses av Dikemark og Svinesjøen i sør, fylkesgrensen med Ulvenvannet i vest og Padderudvannet i nord.

Boligbebyggelsen er per i dag (2009) konsentrert mellom Ulvenvannet og Nordvannet. I fremtiden, vil Liahagen mot motorveien og Engelsrudskogen mot Padderudvannet bli bygget ut. 

Opprinnelig navn er Ingulfsrud, etter mannsnavnet Ingulf som også har gitt navn til veien Ingolfs vei som går gjennom boligfeltet. 

## Referanser
Armenia (Quindío)

**Armenia** er en by og kommune i det vestlige Colombia. Den ligger 290 kilometer vest for landets hovedstad Bogotá. Byen er hovedstad i departementet Quindío.

Armenia ble grunnlagt 14. oktober 1889. Den 25. januar 1999 ble byen rammet av et jordskjelv med styrke 6,2 på Richterskalaen. Store deler av byen ble ødelagt, flere tusen mennesker døde og over 200&nbsp;000 ble hjemløse.

Byen hadde 277&nbsp;908 innbyggere i 2008, med totalt 285&nbsp;713 innbyggere i hele kommunen, med et flateinnhold på 115 km².

Storbyområdet *Área Metropolitana de Armenia* hadde totalt 391&nbsp;741 innbyggere i 2008, med et flateinnhold på 569 km². Området består av Armenia samt kommunene Buenavista, Calarcá og Circasia.

## Referanser
Incroyable Talent

**Incroyable Talent** (det utrolige talent) er Frankrikes versjon av Britain's Got Talent, Norske Talenter osv.

## Vinnere

## Eksterne lenker
*
Pereira

**Pereira** (portugisisk: *Pæretre*) kan vise til:

## Steder
* Pereira (Colombia) – en by i Colombia
* Pereira (Barcelos) – en by i Portugal
* Pereira (Montemor-o-Velho) – en by i Portugal

## Personer
* Aristides Pereira – president i Kapp Verde
* Carmen Pereira – politiker og president i Guinea-Bissau
* Denílson Pereira Neves (*Denílson*) – brasiliansk fotballspiller
* Henrique Pereira Rosa – president i Guinea-Bissau
* Ricardo Pereira – portugisisk fotballspiller
* William Pereira – amerikansk arkitekt
Supertalent in Vlaanderen

**Supertalent in Vlaanderen** var Belgias første versjon av Got Talent-seriene. Vinneren av Supertalent in Vlaanderen 2007 ble sangtrioen **Triple E**.

I 2012 startet de igjen, men da under navnet Belgium's Got Talent med en versjon på fransk og en på flamsk.

## Se også
* Belgium's Got Talent (fransk)
* Belgium's Got Talent (flamsk)
Tordenskiolds plass

**Tordenskiolds plass** er en tidligere plass i Oslo. Den lå like øst for der Oslo rådhus står i dag, der kvartalene som har adresse Hieronymus Heyerdahls gate 1 og Tordenskiolds gate 12 nå ligger.

Tordenskiolds plass måtte vike plass da Rådhuset ble bygget i mellomkrigstiden. Axel Enders statue av Peter Wessel Tordenskjold stod i sin tid på Tordenskiolds plass, før den ble flyttet til dagens plassering på Rådhusplassen.


File:Tordenskjold avsløres DEX W 00059.jpg|Axel Enders statue av Peter Wessel Tordenskjold avdukes på Tordenskjolds plass i 1901 
File:Tordenskjolds plass DEX W 00024.jpg|Håndkolorert dias av Tordenskjolds plass


## Eksterne lenker
*
Arkeologiåret 2008

**Arkeologiåret 2008** er en oversikt over blant annet utgravninger, fødte og avdøde personer med tilknytning til arkeologi i 2008.

## Utgravninger
*Mars – Den første utgravingen innenfor sarsensirkelen siden 1964 blir startet ved Stonehenge.
*Oktober – Oxford Archaeology starter utgravninger i forbindelse med veiutbygging nær Weymouth i Dorset. Året etter avdekker de en massegrav fra vikingtiden ved Ridgeway Hill.

## Funn
### Juli
*Et mulig nytt gravsted KV65 blir funnet i Kongenes dal, nær dagens Luxor i Egypt.  

### September
*Et skip fra vikingtiden blir funnet i landsbyen Salme, Saaremaa i Estland. Det er levninger etter sju menn i skipet. Mange våpen, hverdagslige gjenstander, ting benyttet til spill og dyrerester blir også funnet.

### Oktober
*Den 9. oktober finner serbiske arkeologer en kobberøks i Prokuplje i Serbia som er antatt å være 500–800 år eldre enn den faktiske begynnelsen av kobberalderen. Funnet tyder på at mennesket benyttet metall tidligere enn det som tidligere var trodd.

### November
*En nederlandsk amatør oppdager 109 keltiske mynter fra det 1. århundre nær Maastricht. Arkeologer rapporterer at myntene ble laget av Eburones. 39 av myntene var av gull, noe som gjør dette til det første keltiske gullfunn i Nederland.

## Priser
*Juni – Arkeolog Larry Zimmerman mottar Peter Ucko Memorial Award ved World Archaeological Congress I 2008 avholdt i Dublin, Irland.
*James Wiseman mottar Gullmedalje for fremragende innsats innen arkeologi av Archaeological Institute of America (AIA).
*Robert Hedges mottar Royal Medal (for arkeologi) med begrunnelsen: «Som anerkjennelse av hans bidrag til den hurtige utviklingen av massespektrometri og karbondateringsteknikker.»
 
## Dødsfall

* 2. mars – Jørgen Jensen, dansk arkeolog, forfatter og museumsinspektør (født 1936)
* 15. mai – Ottar Grønvik, norsk runeforsker og filolog (født 1916)
* 4. oktober – Paul Åström, svensk oldtidsforsker (født 1929)
* 26. oktober – Michele Piccirillo, italiensk katolsk fransiskanerprest, arkeolog og bibelteolog (født 1944)

## Referanser
Karl Færden

**Karl Færden** (1882–1977) var en norsk offiser og forsikringsmann. Færden trakk seg fra sin militære karriere som oberstløytnant i 1938.

Etter examen artium i 1900 og Den Militære Høiskole i 1905 studerte han matematikk og forsikring ved Det Kongelige Frederiks Universitet og i utlandet frem til 1907. Færden var i det sivile aktuar i Andvake 1907-1914, aktuar i forsikringsrådet 1917-1935, administrerende direktør i forsikringsrådet 1936-1962 og formann i Den Norske Aktuarforening mellom 1926 og 1931. Han ble kaptein i 1915, major i 1930 og oberstløytnant i 1938.

Karl var  sønn av oberst Wilhelm Hansen Færden (1852-1923) og Ragna Ditlevine Sørensen (1854-1916). Han ble i 1908 gift med Sigrid Hopstock (1885–1952) av Hopstock (slekt).

## Forfatterskap
* *Bonus i livsforsikringsselskaper* (sammen med Jens Hjorth), 1929
* *Aktuarvirksomhet i Norge*, 1938
* *Den Norske Aktuarforening i 50 år*, 1954
* *Forsikringsvesenets historie i Norge 1814&ndash;1914*, 1967
## Verv og utmerkelser
* St. Johanneslogen St. Olaus til den hvide Leopard, ordførende mester 1950–1957 (frimureri)
* St. Olavs Orden, ridder av 1. klasse 1952
* Folkepensionskomiteen av 1919, medlem
* Korrespondansekursus for yrkesakkvisitører, medarbeider 
* Tilsynskomiteen for private forsørgelses- og understøttelseskasser, teknisk medlem 1936-1939
* Medlem av  flere komiteer for lovgivning om forsikringskôntroll, pensjonering, byggesparekasser, krigsskadetrygd, kriselovgivning
* Livsforsikringskomiteen av 1947, medlem
* Oslo Sparebanks, med i styret (direksjonen) fra 1946, dets formann 1954-1959
* Universitetet i Oslo sin  forsikringsteknisk seminar, styremedlem 1945-55,
* A/S Per Kure, medlem i representantskapet 1947-64, 
* De norske forsikringsselskapers fond for forsikringsstudier ved Universitetet i Oslo, styremedlem og formann 1947-1954
* Norges Krigsskaderåd, medlem 1952-1957 og i arbeidsutvalget 1955-1957
* Forsikringsselskapenes studiegruppe for konstruksjon av standard kontoplan for forsikrikring,  leder fra 1952 til 1957
## Referanser

__NOTOC__
Hans Olav Løkken

**Hans Olav Løkken** (født 1950) er en norsk lokalhistoriker og flygeleder.

Han vokste opp på slektsgården Brekka på Dombås; blant hans søsken er tidligere ordfører Erland Løkken.

Etter artium og befalsskolen tok han universitetsstudier og utdannelse i Luftfartsverket. Han flyttet åtte ganger, og bodde åtte år i Nord-Norge. Han kom til Stjørdal som flyveleder ved Trondheim lufthavn, Værnes i 1981. Han har vært instruktør ved Luftforsvarets flyveskole, Krigsskolen og andre militære skoler i rundt 30 år.

Løkken driver kurs- og foredragsvirksomhet innen luftfart samt historieformidling. Han har utgitt den lokalhistoriske bokserien *Stjørdalens krønike*, og er fast lokalhistorisk spaltist i *[[Stjørdals-Nytt]]*. Han hadde tidligere det faste innslaget «Fra før i tida» på NR1K P1 Trøndelag på onsdager.

## Referanser
Das Supertalent

**Das Supertalent** (norsk: Supertalentet) er Tysklands versjon av TV-programmene Britain's Got Talent, Norske Talenter osv.
Stjordølafylke

**Stjordølafylke** (norrønt: *Stjórdœlafylkí*) var ett av de åtte historiske fylkene i Trondheimen fra jernalderen til ut i middelalderen. Stjordølafylke omfattet Stjørdalen og Neadalen. Høvdingesetet lå på Værnes. Det har også vært beskrevet at Klæbu hørte til dette fylket, men det er sannsynlig at Klæbu hørte til Gauldølafylke.

De historiske fylkene i Trondheimen var lokale rettsfellesskap med hvert sitt fylkesting. De ble dannet en gang i eldre jernalder eller begynnelsen av yngre jernalder. De fire fylkene Øynafylke, Skøynafylke, Sparbyggjafylke og Verdølafylke utgjorde Inntrøndelag som hadde ting på Mære. Utsendinger fra de fire fylkene i Inntrøndelag og de fire fylkene i Uttrøndelag: Stjordølafylke, Strindafylke, Gauldølafylke og Orkdølafylke, møttes også til Frostating på Frosta. På 900-tallet ble også Nordmørafylke, Romsdølafylke og Naumdølafylke en del av Frostating.

## Skipreider
Fylket hadde åtte skipreider:

* Aglo (Skatval)
* Værnes
* Leksdal (Lånke)
* Øyjar
* Håve
* Hegra
* Selbu
* Tydal

## Referanser


## Litteratur
*
*
*
*
Radio Nordkapp

**Radio Nordkapp** er en lokalradio for Nordkapp-regionen. Kanalen sender i FM-nettet og tilbyr også radio på internett.

## Historie
Radio Nordkapp AL er et andelslag som har som formål å levere lokale nyheter og være formidler av lokal kultur bygd på journalistiske prinsipper.

Det er fire ansatte i mediebedriften, som ledes av kringkastingssjef Raymond Elde. I 1998 fikk Elde Norsk Lokalradioforbunds hederspris.

;Sendinger

Ettermiddagssendingene mandag til fredag setter dagsorden i Nordkapp. Internettsiden er fylkes ledende nyhetsformidler.

;Styret

Radio Nordkapps styre etter generalforsamlingen mandag 2. mai 2009. Leder: Arve Andersen. Medlemmer: Erik Lingjærde, Siv-Trude Johansen.  Vara: Thor Willy Johansen, Tove Hunnålvatn og Harry Vollen.

Image:RaymondEldeMikrofon.jpg|Kringkastningssjæf Raymond Elde. Bildet tatt på Rådhussalen i Honningsvåg fra en direktesending av kommunestyre.

## Referanser
Radio Nordkapps styreprotokoller. Raymond Elde. Stig Hansen.


## Eksterne lenker
* Radio Nordkapp – kanalens hjemmeside
The All Ireland Talent Show

**The All Ireland Talent Show** er Irlands Got Talent versjon. Vinnerne ble bandet The Mullkerrins og på andreplass kom Jack Lynch.

## Referanser
Svinesjøen

**Svinesjøen** er en innsjø i Asker kommune, og er et av Dikemarkvannene.

Innsjøen ligger 181 meter over havet og er meromiktisk, noe som innebærer at store deler av vannet er stillestående. Dybden antas å være 33 meter. Langs sjøens nordside går Drammensveien. På sørsiden ligger blant annet Vardåsen skole.

Det er generelt lite sirkulasjon i vannet. Svinesjøen har sitt utløp i Nordvannet, men høydeforskjellen er så liten at vann kan bli tilført motsatt vei under spesielle værforhold.

Høsten 2000 ble det registrert stor algeoppblomstring i Svinesjøen. Dette førte til at salting av Drammensveien opphørte i dette området fra og med 2001.

## Referanser
Dikemarkvannene

**Dikemarkvannene** er en fellesbetegnelse på innsjøene mellom Engelsrud og Dikemark i Asker kommune. Disse er Verkensvannet, Nordvannet, Svinesjøen og Ulvenvannet. De var opprinnelig fire separate innsjøer, men da Verkensvannet ble oppdemmet ble de til en sammenhengende innsjø som ligger 181 meter over havet.

## Litteratur
* Biofokusrapport 2009-23 : Naturverdier ved Dikemark og Vardåsen i Asker kommune

## Referanser
Enrique de Malaca

**Enrique av [[Malayahalvøya|Malakka]]** (født ca. 1495, død etter 1521), også kjent som *Henrich/Henrique* og *Enrique [[neger|el Negro]]*, var en malayisk eller filippinsk slave som kan ha vært det første mennesket som reiste jorda rundt. Enrique ble Ferdinand Magellans personlige slave og malaytolk i 1511. Han var med på Magalhães' jordomseiling i 1519-1521, og hadde dermed reist jorda da han kom til Asia og derfor før Juan Sebastián Elcano. Da Magalhães døde, skulle Enrique egentlig settes fri, men Elcano nektet, så Enrique rømte. Han kan også ha blitt drept samtidig med Magalhães.

## Referanser
Ellada, Ekheis Talento

**Ellada, Ekheis Talento** (norsk: Hellas, du har talent!) er Hellas' Got Talent-program. Vinner av Ellada, Eheis Talento 2008 ble sangeren Christos Zacharapoulos.
Vanilla Ice

**Robert Matthew Van Winkle** (født 31. oktober 1967 i Dallas, Texas) kjent under artistnavnet** Vanilla Ice**, er en amerikansk rapper, skuespiller, plateprodusent og programleder.

Han utga debutalbumet *Hooked* i 1989, via plateselskapet Ichiban Records, før han signerte med SBK Records og ga ut albumet på nytt under navnet *To the Extreme* i 1990. Albumet solgte til 10 x platinaplate i USA, gikk til topps på den amerikanske Billboard albumlisten, og lå 16 uker på den amerikanske albumlisten. Det var det raskest selgende hiphop-album gjennom tidene, og ble solgt i elleve millioner eksemplarer.

Singlen *Ice Ice Baby* fra debutalbumet var den første hiphop-singelen som gikk til topps på Billboard singellisten, i tillegg til lister i flere andre land. Singelen har blitt kreditert for å ha introdusert hiphop for det amerikanske, hvite mainstreampublikumet. 

Etter å ha overlevd et selvmordsforsøk, endret han sin musikkstil og sitt levesett. Senere album ble ingen suksess og inntil 2009 har han ikke klart noen listeplasseringer. Han giftet seg i 1997 med Laura Giaritta og har to barn.

## Diskografi
* 1990: *To the Extreme* – 7x platinaplate
* 1991: *Extremely Live*
* 1994: *Mind Blowin*
* 1998: *Hard to Swallow*
* 2001: *Bi-Polar*
* 2005: *Platinum Underground*
* 2011: *WTF – Wisdom, Tenacity & Focus*

## Referanser


## Eksterne lenker
* 
* 
* 
*
Liangzihu

**Liangzihu** (kinesisk: 梁子湖区; pinyin: *Liángzǐhú Qū*) er et bydistrikt i byprefekturet Ezhou i kinesiske provins Hubei. 

Det har et areal på 525&nbsp;km² og teller 173&nbsp;861&nbsp;innbyggere (2004). 

## Administrative enheter
Distriktet består av fem storkommuner: Taihe 太和镇, Donggou 东沟镇, Zhaoshan 沼山镇, Tujianao 涂家垴镇, Liangzi 梁子镇.

## Eksterne lenker
* Informasjonsside
Duodao

**Duodao** (kinesisk: 掇刀区; pinyin: *Duōdāo Qū*) er et bydistrikt i den kinesiske provinsen Hubei, og er understilt byprefekturet Jingmen. 

Det har et areal på 639&nbsp;km² og teller 222&nbsp;315&nbsp;innbyggere (2004). 

## Eksterne lenker
* Informasjonsside
Dongbao

**Dongbao** (kinesisk: 东宝区; pinyin: *Dōngbǎo Qū*) er et bydistrikt in der kinesiske provins Hubei, i byprefekturet Jingmen. Det har et areal på 1&nbsp;645&nbsp;km² og teller 363&nbsp;721&nbsp;innbyggere (2004). 

## Eksterne lenker
* Informasjonsside
Xiaoting

**Xiaoting** (kinesisk: 猇亭区; pinyin: *Xiāotíng Qū*) er et bydistrikt i byprefekturet Yichang i kinesiske provins Hubei. Det har et areal på 127&nbsp;/&nbsp;118&nbsp;km² og teller 37&nbsp;219&nbsp;innbyggere (2004). 

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Eksterne lenker
* Informasjonsside
Dianjun

**Dianjun** (kinesisk: 点军区; pinyin: *Diǎnjūn Qū*) er et bydistrikt i byprefekturet Yichang i kinesiske provins Hubei. Det har et areal på 528,7&nbsp;/&nbsp;546 km² og teller 105&nbsp;175&nbsp;innbyggere (2004). 

## Eksterne lenker
* Informasjonsside
Xian’an

**Xian'an** (kinesisk: 咸安区; pinyin: *Xián'ān Qū*) er et bydistrikt tilhørende det kinesiske bydistriktet Xianning i provinsen Hubei. Det har et areal på 1&nbsp;502&nbsp;km² og teller 547&nbsp;408&nbsp;innbyggere (2004). 

## Eksterne lenker
* Informasjonsside
Fancheng

**Fancheng** (kinesisk: 樊城区; pinyin: Fánchéng Qū) er et bydistrikt i provinsen Hubei i byprefekturet Xiangfan. Det har et areal på 614&nbsp;km² og teller 635&nbsp;080&nbsp;innbyggere (2004). 

## Eksterne lenker
* Informasjonsside
Xialu

**Xialu** (kinesisk: 下陆区, pinyin: *Xiàlù Qū* ) er et bydistrikt i Huangshi i den kinesiske provinsen Hubei. Det har et areal på 75&nbsp;/&nbsp;47&nbsp;/&nbsp;69&nbsp;km² og teller 138&nbsp;385&nbsp;/&nbsp;105&nbsp;716&nbsp;innbyggere (2004).

## Eksterne lenker
* Informasjonsside
Louxing

**Louxing** (kinesisk: 娄星区; pinyin: *Lóuxīng Qū*) er et bydistrikt i Loudi i kinesiske provins Hunan. 

Det har et areal på 426 km² og teller 410&nbsp;000 innbyggere (2003). 

## Eksterne lenker
* Informasjonsside
Daxiang

**Daxiang** (kinesisk: 大祥区; pinyin: *Dàxiáng Qū*) er et bydistrikt i provinsen Hunan, i byprefekturet Shaoyang. 

Det har et areal på 215&nbsp;km² og teller ca. 300&nbsp;000&nbsp;innbyggere (2003).

## Eksterne lenker
* Informasjonsside
Maojian

**Maojian** (kinesisk: 茅箭区; pinyin: *Máojiàn Qū*) er et bydistrikt i byprefekturet Shiyan i kinesiske provins Hubei. Det har et areal på 540,3&nbsp;/&nbsp;578&nbsp;km² og teller 232&nbsp;282&nbsp;innbyggere (2004). 

## Eksterne lenker
* Informasjonsside
Zhangwan

**Zhangwan** (kinesisk: 张湾区; pinyin: *Zhāngwān Qū*) er et bydistrikt, der zum Verwaltungsgebiet i byprefekturet Shiyan i kinesiske provins Hubei. Det har et areal på 652&nbsp;km² og teller 320&nbsp;000&nbsp;innbyggere (2004). 

## Eksterne lenker
* Informasjonsside
Arkitekturåret 2008

**Arkitekturåret 2008** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 2008.

## Bygninger
* 12. april: Operaen i Oslo åpner.
*Komplekset *[[23 Marina]]* er en skyskraper med boliger som er under bygging i Dubai. Det er meningen at tårnet skal ha 89 etasjer og være 395 m høyt. Når det er fullført, vil det bringe tilbake rekorden som verdens høyeste boligtårn til Dubai, etter at Q1 tårnet i Gold Coast, Queensland i Australia  hadde tatt føringen. Men, det er ikke ventet at 23 Marina vil inneha denne rekorden lenge; Princess Tower, en annen bygning i Dubai, er ventet og være høyere i løpet av 2009.

## Hendelser
*Arnstein Arneberg pris innstiftes.

## Priser
*AIA-gullmedaljen – Renzo Piano
* Arnstein Arneberg pris &ndash; Nye Fredrikstad stadion på Kråkerøy, tegnet av Griff arkitektur, Fredrikstad
* Betongtavlen – Sverre Fehn for Gyldendalhuset
*C.F. Hansen-medaljen – Dorte Mandrup Poulsen
*Eckersbergmedaljen (arkitektur)
**Karen Exner 
**Mads Bjørn Hansen
**Mette Tony
* Grosch-medaljen &#x2013; Helge Hjertholm
* Kasper Salin-prisen – Tham & Videgård Arkitekter for Kalmar kunstmuseum
*Royal Gold Medal – Edward Cullinan
*Vincent Scully-prisen – Robert A. M. Stern

## Fødsler
*
## Dødsfall

## Referanser
Gongsun Du

**Gongsun Du** (kinesisk: 公孫度; pinyin: *Gōngsūn Dù*; død 204) var en general under det senere Han-dynastiet.

Han stammet fra Liaoyang. Sine første slag utkjempet han rundt år 189 under Dong Zhuo for hans marionettekeiser Liu Bian (den tidligere prinsen av Hongnong). Dong Zhuo plantla en ekspansjon mot Korea og gav Gongsun Du ansvaret for felttoget, som ble en suksess. Gongsun Du innrettet der Lelang-kommanderiet.

Senere overtok han på Dong Zhuos bud prefekturene i Liaodong (nord for den koreanske halvøy) og oppsteg dermed til en egen maktposisjon i det nordøstre Kina. Han sendte Gongsun Muo og Zhang Pi ned i det sørlige Korea sor å erobre mer territorium. Slik ble han til en av de mektigste guvernører under den senere Han-tiden.

Etter hans død overtok hans sønn Gongsun Kang kontrollen over det fjerne nordøst og delte Lelang-kommanderiet. Den sørligste halvdel ble dermed til Daifang-kommanderiet.
Cao Kun

**Cao Kun** (kinesisk: 曹锟; pinyin: *Cáo Kūn*; Wade-Giles: *Ts'ao K'un*; stilnavn: *Zhongshan* 仲珊) født 12. desember 1862 i Tianjin i Kina, død 15. mai 1938 samme sted) var en kinesisk politiker og militær, tilhørende Beiyangklikken og senere Zhiliklikken. Han var Republikken Kinas president årene 1923&ndash;1924. 

Cao begynte sin militære løpebane som vanlig soldat. Han ble sendt til krigsskolen og ble uteksaminert derfra i  1890. Han ble deretter lærer ved samme skole og i 1895 leder for en moderne soldatutdannelse. I 1901 ble han regimentskommandant og i 1902 brigadesjef, og fikk kort derpå generals rang. Cao var 1903&ndash;1905 militærkommandant i Mukden, derpå til 1911 i Jilin.

Han bekjempet Xinhairevolusjonen i 1911 og ble samme år øverstkommanderende ved den øvre del av  Yangtzefloden. 

Cao ble i 1915 sendt av Yuan Shikai for å bekjempe general Cai Es opprør. I 1916 ble han militærguvernør i provinsen Zhili og bekjempet 1917&ndash;1919 effektivt de inntrengende sørkinesiske styrker. Cao gav i 1920 sin støtte til Wu Peifu ved den systemforandring denne da avstedkom.

Han lyktes i oktober 1923 ved hjelp av storstilt kjøp av stemmer å bli valgt til Republikken Kinas president. Hver eneste representant som gikk med på å stemme på ham, fikk 5000 sølvdollar. En av Cao Kuns første embedshandlinger som president ble å promulgere den nye kinesiske grunnlov av 1923. Den var kommet raskt i stand, og ble ansett som landets mest demokratiske og progressive så langt. Men likesom de tidligere ble den ignorert når det kom til praktisk politikk. 

Han ble imidlertid allerede høsten 1924 tvunget av «den kristne generalen» Feng Yuxiang til å nedlegge sin presidentverdighet, som i november samme år ble provisorisk overtatt av Huang Fu.

## Referanser


## Eksterne lenker
*
Shuangqing

**Shuangqing** (kinesisk: 双清区; pinyin: *Shuāngqīng Qū*) er et bydistrikt i provinsen Hunan i Folkerepublikken Kina, i byprefekturet Shaoyang. Det har et areal på 137 / 139,6&nbsp;km² og teller ca. 250&nbsp;000&nbsp;innbyggere (2003). 

## Eksterne lenker
* Informasjonsside
Ehime (prefektur)

**Ehime** (japansk: 愛媛県 &ndash; *Ehime-ken*) er et japansk prefektur nordvest i Shikoku. Hovedstaden er Matsuyama.

## Historie
Inntil Meijiperioden så var Ehime kjent som Iyo provinsen. Siden før Heianperioden var området dominert av fiskere og sjømenn. Disse sjømennene spilte en viktig rolle i å forsvare Japan mot pirater og mongolske invasjonstropper.

Etter slaget ved Sekigahara ga shogunen Tokugawa dette området til sine allierte, blant annet Kato Yoshiaki. Han fikk bygget Matsuyama slottet, som ble grunnlaget for det som senere skulle bli hovedstaden Matsuyama.

Navnet Ehime, kommer fra boken Kojiki og betyr «skjønn jomfru».

## Geografi
Ehime-prefekturet vender mot innlandshavet i nord. Mot øst grenser det mot Kagawa prefekturet og Tokushima prefekturet. I sør mot Kochi prefekturet.

Ehime har høye fjell i tillegg til en lang kystlinje og mange øyer i Setosjøen. I vest strekker Sadamisaki halvøyen seg ut. Sadamisaki er Japans lengste halvøy.

### Byer
Ehime prefekturet har 11 byer:
*Imabari
*Iyo
*Matsuyama (hovedstad)
*Niihama
*Ozu
*Saijo
*Seiyo
*Shikokuchuo
*Toon
*Uwajima
*Yawatahama

### Landsbyer
Dette er en liste over landsbyer i Ehime inndelt i distriktene de befinner seg i:

† Sammenslåing planlagt.

### Sammenslåinger
Tidligere distrikter:
*Uwa distriktet
*Uma distriktet
*Shūsō distriktet
*Onsen distriktet

## Økonomi
Området rundt hovedstaden Matsuyama har flere industrier, blant annet: verft, kjemisk industri, oljeraffinering, papir- og tekstilindustri. Befolkningen i områdene utenfor byene lever for det meste av jordbruk og fiske. Ehime er kjent for sine sitrusfrukter; mikan (mandarin) og iyokan, og perler.

Atomkraftverket i byen Ikata produserer mesteparten av energien som brukes i Shikoku-regionen.

## Idrett
Følgende lag tilhører Ehime: 

Fotball
*Ehime F.C.

Baseball
*Ehime Mandarin Pirates

## Referanser


## Eksterne lenker
*